Развој српско-хрватске границе почео је са Карловачким миром 1699. године, преласком Славоније и дијела Срема из састава Османског царства у састав Хабзбуршке монархије послије окончања Великог турског рата. Остатак Срема је предат Хабзбуршкој монархији Пожаревачким миром 1718. године. Предате територије су организоване унутар Монархије у Краљевину Славонију, чија је источна граница успостављена на Дунаву, и у Војну крајину која је дјеловала као одбрамбени појас који се протезао дуж ријеке Саве и била је под непосредном јурисдикцијом Беча.